ส่วนที่ 3

ฐานะการเงินและผลการดำเนินงาน

13. ฐานะการเงินและผลการดำเนินงาน

13.1 รายงานความรับผิดชอบของคณะกรรมการบริษัทต่อรายงานทางการเงิน

รายงานความรับผิดชอบของคณะกรรมการบริษัทต่อรายงานทางการเงิน

  งบการเงินของบริษัท บูติคนิวซิตี้ จำกัด (มหาชน) ได้จัดทำขึ้น
  ภายใต้นโยบายของคณะกรรมการบริษัทซึ่งกำหนดให้ปฏิบัติตามหลักการบัญชีที่รับรองทั่วไป
  และบันทึกบัญชีด้วยความระมัดระวัง
  ประกอบกับการใช้ดุลยพินิจในการประมาณการในการจัดทำงบการเงิน
  เพื่อให้สะท้อนผลการดำเนินงานของบริษัทฯ

  คณะกรรมการบริษัท ตระหนักถึงความสำคัญในด้านคุณภาพของงบการเงิน ด้วยการสอบทานข้อมูล
  ทางการเงิน
  และจัดให้มีการเปิดเผยข้อมูลที่สำคัญเพิ่มเติมอย่างเพียงพอในหมายเหตุประกอบงบการเงิน
  และคำอธิบายและการวิเคราะห์ เพื่อประโยชน์ของผู้ถือหุ้นและผู้ลงทุนทั่วไปในการใช้งบการเงิน

  ในการนี้ คณะกรรมการบริษัท ได้แต่งตั้งคณะกรรมการตรวจสอบ ซึ่งประกอบด้วยกรรมการที่

เป็นอิสระและไม่เป็นผู้บริหาร เป็นผู้ดูแลเกี่ยวกับคุณภาพของรายงานทางการเงินโดยตรง
ความเห็นของคณะกรรมการตรวจสอบได้ปรากฏในรายงานของคณะกรรมการตรวจสอบ
ซึ่งแสดงไว้ในรายงานประจำปีนี้แล้ว

  จากโครงสร้างการบริหารและระบบการควบคุมภายในดังกล่าว และผลการตรวจสอบของผู้สอบ

บัญชีรับอนุญาต ทำให้คณะกรรมการบริษัทเชื่อได้ว่า งบการเงินของบริษัท บูติคนิวซิตี้ จำกัด
(มหาชน) ณ วันที่ 31 ธันวาคม 2557 ได้แสดงฐานะการเงิน ผลการดำเนินงาน
และกระแสเงินสด โดยถูกต้องตามที่ควรในสาระสำคัญตามหลักการบัญชีที่รับรองทั่วไป

(นางสาวพรทิพย์ วรถาวรวิวัฒน์)

กรรมการผู้จัดการ

วันที่ 26 กุมภาพันธ์ 2558

13.2 ข้อมูลทางการเงินโดยสรุป

งบการเงินรวมในระยะ 3 ปีที่ผ่านมา ตามเอกสารแนบ 5.2

สรุปฐานะการเงินและผลการดำเนินงานในระยะ 3 ปี ที่ผ่านมา ตามเอกสารแนบ 5.3

อัตราส่วนทางการเงินในระยะ 3 ปี ที่ผ่านมา ตามเอกสารแนบ 5.4

13.3 ผู้สอบบัญชีและนโยบายบัญชีที่สำคัญ

(1) งบการเงิน

1.1 ผู้สอบบัญชีและรายงานการตรวจสอบ

งบการเงินของบริษัทและบริษัทย่อยในปี 2557 และ 2556 ได้ผ่านการตรวจสอบจากนางสาวบงกช
อ่ำเสงี่ยม ผู้สอบบัญชีรับอนุญาตเลขที่ 3684 แห่งบริษัท เคพีเอ็มจี ภูมิชัย สอบบัญชี จำกัด
ซึ่งผู้สอบบัญชี ได้แสดงความเห็นอย่างไม่มีเงื่อนไข

(2) สรุปนโยบายการบัญชีที่สำคัญ

  สามารถตรวจดูได้จากหมายเหตุประกอบงบการเงิน

14. การวิเคราะห์และคำอธิบายของฝ่ายจัดการ

1. ภาพรวมของการดำเนินธุรกิจ

ปี 2557 บริษัทฯกำหนดเป้าหมายการขาย 1,246 ล้านบาท เกิดขึ้นจริง1,071 ล้านบาท เท่ากับ
85.96% ปี 2556 เกิดขึ้นจริง 1,006 ล้านบาท เท่ากับ 106.46 %
สาเหตุที่ทำให้ไม่ได้เป้าหมายเนื่องจาก ภาวะเศรษฐกิจที่ซบเซา
ทำให้ผู้บริโภคระมัดระวังในการใช้จ่าย เกิดเหตุความวุ่นวายทางการเมือง
ทำให้นักท่องเที่ยวลดน้อยลง ซึ่งมีผลกระทบอย่างมากในช่วงไตรมาส 1
อีกทั้งสาขาในต่างจังหวัดไม่ประสบความสำเร็จเท่าที่ควร บริษัทฯ
จึงต้องหาช่องทางในการจำหน่ายโดยการขยายตลาดพม่าเพิ่มมากขึ้น
และเริ่มเข้าไปยังประเทศเวียดนาม เพิ่มแบรนด์สินค้าใหม่ Springfield
ซึ่งเป็นสินค้าไลฟ์สไตล์ชั้นนำจากประเทศสเปน และWomen Secret
แบรนด์ชุดชั้นในสตรีอันดับหนึ่งจากประเทศสเปน

บริษัทฯ ได้เริ่มช่องทางการขายใหม่ คือการขายผ่านสื่อ Online ซึ่งเน้นไปทางเครื่องแบบพนักงาน
ที่เป็นบริษัทเป็นผู้ดูแลให้อยู่ ช่องทางนี้มีแนวโน้มที่เติบโตขึ้น

2. ผลการดำเนินงาน

ในปี 2557 บริษัทฯ มีรายได้รวม 1,071.76 ล้านบาท เพิ่มขึ้นจากปีก่อน 65.64 ล้านบาท หรือ

6.52 % ทั้งนี้บริษัทได้ตั้งเป้าหมายการเติบโตอยู่ที่ 20 %
แต่เนื่องจากภาภาวะเศรษฐกิจภายในประเทศที่ชะลอตัวลง ผู้บริโภคระมัดระวังค่าใช้จ่ายมากขึ้น
เหตุวุ่นวายทางการเมืองทำให้นักท่องเที่ยวน้อยลง รายได้จึงไม่เป็นตามเป้าหมาย
บริษัทฯมีรายได้จากการขาย 773.36 ล้านบาท เทียบกับปีก่อนเพิ่มขึ้น 30.58 ล้านบาท หรือ 4.87
% การเพิ่มขึ้นของรายได้จากการขาย
เนื่องจากบริษัทได้เพิ่มจุดขายทั้งร้านสาขาของบริษัทรวมถึงการขายผ่านห้างสรรพสินค้า
และขายสินค้าไปยังประเทศ มาเลเซีย พม่า เวียดนาม กัมพูชา

รายได้จากการบริการ 257.74 ล้านบาท เทียบกับปีก่อนเพิ่มขึ้น 18.80 ล้านบาท หรือ 7.87 %

รายได้จากการบริการเพิ่มขึ้น
เนื่องจากบริษัทฯได้งานต่อเนื่องจากการประมูลเครื่องแบบพนักงานของสถาบันการเงินเมื่อปี 2556
และในปี 2557ได้งานประมูลห้างสรรพสินค้าชั้นนำ 2 แห่ง และสายการบินต่างประเทศ 2 แห่ง
และมีช่องทางการขายเพิ่มคือ การสั่งซื้อทางOnline ซึ่งมียอดขายเพิ่มขึ้นทุกเดือน

บริษัทฯ มีต้นทุนขายและบริการรวม 543.95 ล้านบาท คิดเป็น 52.75% ของรายได้จากการ

ขายและการบริการ ซึ่งถ้าเทียบกับปีก่อนสัดส่วนต้นทุนรวมเพิ่มขึ้น 2.92 %
ซึ่งสัดส่วนที่ต้นทุนรวมที่เพิ่มขึ้น เนื่องจากต้นทุนซื้อสินค้ามีการปรับราคาเพิ่มขึ้น

บริษัทฯ มีค่าใช้จ่ายในการขายและบริหารรวม 513.29 ล้านบาท เพิ่มขึ้นจากปีก่อน 8.39 ล้าน

บาท หรือ 1.66% เนื่องจากมีค่าใช้จ่ายด้านสถานที่และค่าใช้จ่ายพนักงานเพิ่มขึ้นจากการเพิ่มจุดขาย
และค่าใช้จ่ายส่งเสริมการขายเพื่อรักษาสภาพคล่อง

บริษัทฯ มีต้นทุนทางการเงินรวม 14.65 ล้านบาท เพิ่มขึ้นจากปีก่อน 1.82 ล้านบาท
ซึ่งเกิดจากบริษัทฯ มีการลงทุนในส่วนของการเพิ่มจุดขาย จึงทำให้บริษัทฯ
ต้องจัดหากระแสเงินสดเพื่อใช้ในการดำเนินงานและการลงทุน อย่างไรก็ตามบริษัทฯ
ได้ตระหนักถึงค่าใช้จ่ายดอกเบี้ยที่เพิ่มขึ้น
จึงได้จัดหาแหล่งเงินทุนที่มีอัตราดอกเบี้ยที่ต่ำกว่าการใช้เงินเบิกเกินบัญชี แต่เนื่องจากบริษัท ปณิวรา
จำกัดซึ่งเป็นบริษัทย่อย มีผลขาดทุน 7.97 ล้านบาท จึงทำให้ในปี 2557 บริษัทฯ ขาดทุน 2.32
ล้านบาท ปี 2556 มีผลขาดทุน 1.46 ล้านบาท

อัตราผลตอบแทนผู้ถือหุ้น ปีนี้เท่ากับ -1.22% ปี 2556 เท่ากับ -0.01 % เนื่องจากปริษัท ปณิวรา
จำกัดซึ่งเป็นบริษัทย่อยขาดทุน

3. ฐานะการเงิน

  สินทรัพย์

 ณ. สิ้นปี 2557 บริษัทฯมีสินทรัพย์รวมทั้งสิ้น 928.78 ล้านบาท เพิ่มขึ้นจากปีก่อน 23.41 

ล้านบาท หรือ 2.59 % โดยที่สินทรัพย์หมุนเวียนลดลง 9.73 ล้านบาท สินทรัพย์หมุนเวียนไม่หมุนเวียน เพิ่มขึ้น 33.13 ล้านบาท สินทรัพย์หมุนเวียนลดลงสาเหตุหลักมาจากลูกหนี้การค้าลดลง 33.52 ล้านบาท จากการรับชำระค่าสินค้าค่าเครื่องแบบพนักงาน บริษัทฯมีนโยบายการให้เครดิตกับลูกหนี้ห้างสรรพสินค้า 30-45 วัน ซึ่งบริษัทเก็บหนี้ได้ไม่มีหนี้เกินกำหนด จึงไม่มีการตั้งสำรองหนี้สงสัยจะสูญ ส่วนลูกหนี้รายได้ค่าบริการ บริษัทฯได้ทำสัญญาจัดจ้างโดยระบุการรับชำระตามสัญญา 30-90วัน ซึ่งถือเป็นจุดแข็งของบริษัท ทั้งนี้บริษัทฯได้ตั้งสำรองหนี้สงสัยจะสูญไว้เป็นจำนวน 2.94 ล้านบาท คิดเป็น 1.14 % ของรายได้ค่าบริการ ระยะเวลาเก็บหนี้เฉลี่ย 51.93 วันปี 2556 เท่ากับ51.51 วัน ในขณะที่สินค้าคงเหลือเพิ่มขึ้น 29.16 ล้านบาท จากการขยายตัวในการเปิดร้านค้าจำนวน 12 แห่ง บริษัทมีนโยบายลดความเสี่ยงในเรื่องสินค้าล้าสมัย โดยมีการจัดรายการสินค้าที่หมุนช้า เพื่อลดภาระ และมีการตั้งค่าเผื่อสินค้าล้าสมัยกรณีที่มีอายุเกิน 2 ปี ซึ่งได้ตั้งไว้เป็นจำนวน 1.45 ล้านบาท อัตราส่วนหมุนเวียนสินค้า 2.20 เท่า ปี 2556 เท่ากับ 2.39 เท่า ในขณะที่ระยะเวลาการขายสินค้าเฉลี่ย 165.57 วัน ปี 2556 เท่ากับ 152.73 วัน สินทรัพย์หมุนเวียนไม่หมุนเวียน เพิ่มขึ้นสาเหตุหลักมาจากสังหาริมทรัพย์เพื่อการลงทุน 14.84 ล้านบาท จากการปรับปรุงอาคารชุดของบริษัทย่อย สินทรัพย์ไม่มีตัวตน เพิ่มขึ้น 5.4 ล้านบาท จากลงทุนโปรแกรมคอมพิวเตอร์ การปรับราคาหุ้นเองบริษัทแพนเอเชียฟุตแวร์ทำให้มูลค่าหลักทรัพย์เพิ่มขึ้น 5.14 ล้านบาท 

4. สภาพคล่องและความเพียงพอของเงินทุน

สภาพคล่อง

  ในปี 2557 บริษัทฯ มีเงินสดและรายการเทียบเท่าเงินสด 2.81 ล้านบาทลดลงจากปีก่อน

14.98 ล้านบาท โดยมีสาระสำคัญดังนี้

กระแสเงินสดได้มาจากกิจกรรมดำเนินงาน 32.78 ล้านบาท เนื่องจากได้รับชำระหนี้
แต่ทั้งนี้ก็มีการมีการเพิ่มจุดขาย จึงต้องมีการซื้อสินค้าคงเหลือเพิ่ม เนื่องจากมีการเพิ่มจุดขาย
กระแสเงินสดใช้ไปในกิจกรรมการลงทุน 70.10 ล้านบาท
ซึ่งส่วนใหญ่เป็นการลงทุนในการตกแต่งและซื้ออุปกรณ์ในการเพิ่มจุดขาย
ลงทุนในโปรแกรมคอมพิวเตอร์ 28.18 ล้านบาท และลงทุนซื้อและปรับปรุงอาคารชุด จำนวนเงิน
34.88 ล้านบาท กระแสเงินสดได้มาจากกิจกรรมจัดหาเงิน 22.35 ล้านบาท
ซึ่งส่วนใหญ่เป็นการเพิ่มขึ้น

จากการเพิ่มทุนของบริษัทย่อย จำนวนเงิน 38.00 ล้านบาท จ่ายต้นทุนทางการเงิน 13.74
ล้านบาทและหนี้สินทางการเงิน 1.02 ล้านบาท อัตราส่วนสภาพคล่อง และCASH CYCLE อยู่ที่
152.56 วัน 1.04 เท่า ปี 2556 มีอัตรา 1.01 อัตราส่วนสภาพคล่องหมุนเร็ว 0.30 เท่า ปี
2556 เท่ากับ 0.45 เท่า ซึ่งอัตราส่วนสภาพคล่องโดยภาพรวมลดลงจากปี 2556
ทั้งนี้เกิดจากเหตุการณ์วุ่นวายทางการเมืองและเศรษฐกิจที่ชะลอตัว

  แหล่งที่มาของเงินทุน

  หนี้สินรวม

ณ สิ้นปี 2557 บริษัทฯ มีหนี้สินรวม 429.97 ล้านบาท ลดลงจากปีก่อน 18.06 ล้านบาท หรือ 

-4.03 % ซึ่งเป็นการลดลงของหนี้สินส่วนหมุนเวียน 21.14 ล้านบาท ซึ่งส่วนใหญ่เป็นการลดลงของ เจ้าหนี้การค้า 17.58 ล้านบาท หนี้สินหมุนเวียนอื่นลดลง 6.35 ล้านบาท จากเงินมัดจำค่าสินค้า เงินกู้ยืมที่มีภาระดอกเบี้ย 278.13 ล้านบาท เพิ่มขึ้น 0.09 ล้านบาท อัตราส่วนหนี้สินต่อส่วนของผู้ถือหุ้น 1.00 เท่าปี 2556 เท่ากับ 1.08 เท่า บริษัทฯจึงมีความสารถในการชำระหนี้ได้

  ส่วนของผู้ถือหุ้น

  ณ สิ้นปี 2557 บริษัทฯ มีส่วนของผู้ถือหุ้นรวม 498.81 ล้านบาท เพิ่มขึ้นจากปีก่อน 41.47 ล้าน

บาท หรือ 9.07% เนื่องจาก บริษัทย่อยได้มีการเพิ่มทุน จำนวน 38.0 ล้านบาท ปี
2556เกิดผลขาดทุน 2.37 ล้านบาท ขาดทุนที่ยังไม่เกิดขึ้นจากหลักทรัพย์เผื่อขายลดลง 5.14
ล้านบาท บริษัทจึงมีมูลค่าคงเหลือตามบัญชีต่อหุ้น ณ สิ้นปี 2557 เท่ากับ 41.57 บาท เมื่อเทียบกับปี
2556 ซึ่งเท่ากับ 38.11 บาท เพิ่มขึ้น 3.46 บาทต่อหุ้น

  ความเหมาะสมของโครงสร้างเงินทุน

  อัตราส่วนหนี้สินต่อส่วนของผู้ถือหุ้นของบริษัทในปี 2557 คิดเป็น 1.00 เท่า ปี 2556 คิดเป็น

1.08 เท่า ซึ่งดีขึ้น บริษัทฯได้รับวงเงินสินเชื่อจากสถาบันการเงินจำนวนทั้งสิ้น 267 ล้านบาท ณ.
31 ธันวาคม 2557ใช้ไป 141.32 ล้านบาท คงเหลือ 125.68 ล้านบาท
ซึ่งเพียงพอต่อการใช้เป็นทุนหมุนเวียน

5. ภาระผูกพันด้านหนี้สินและบริหารจัดการภาระนอกงบดุล

บริษัทฯ ใคร่ขอชี้แจงประเด็นเพิ่มเติมอื่นๆ ดังต่อไปนี้

- บริษัทฯไม่มีการเปลี่ยนแปลงที่สำคัญที่เกิดขึ้นภายหลังวันที่ในงบการเงิน และผลกระทบ

ที่อาจจะมีต่อฐานะการเงินและผลการดำเนินงาน

  - บริษัทฯไม่มีการปรับโครงสร้างการถือหุ้นของบริษัทในกลุ่มที่มีผลต่อการดำเนินงาน

  ของบริษัท

  - บริษัทฯ ไม่มีภาระผูกพันที่อาจมีผลกระทบต่อฐานะการเงินและผลการดำเนินงานของ

  บริษัทฯ

  - บริษัทฯไม่มีการค้ำประกันหนี้ให้บุคคลอื่น

6. ปัจจัยหรือเหตุการณ์ที่อาจมีผลกระทบต่อฐานะทางการเงินหรือการดำเนินงานในอนาคต

บริษัทฯยังคงมีนโยบายการขยายธุรกิจและช่องทางในการจัดจำหน่ายมากขึ้น แต่อย่างไรก็ตามอาจมี

ปัจจัยที่มีผลกระทบต่อผลการดำเนินงานในอนาคตดังนี้

-ภาวะเศรษฐกิจในประเทศที่ยังไม่มีแนวโน้มดีขึ้น ทำให้ผู้บริโภคระมัดระวังในการใช้จ่าย
การขยายสาขาในกรุงเทพและต่างจังหวัด จึงต้องระมัดระวังในเรื่องการลงทุน
และต้องพิจารณาปิดหรือปรับปรุงร้านสาขาที่ไม่ประสบความสำเร็จ

-ค่าเงินยูโร ที่อ่อนค่าลง ทำให้ลูกค้าที่เป็นนักท่องเที่ยวแถบยุโรปน้อยลง
แต่ทั้งนี้ก็เป็นผลดีกับบริษัทในการนำเข้าสินค้าจากประเทศสเปน ซึ่งจะทำให้ต้นทุนราคาสินค้าต่ำลง

-เงินบาทที่แข็งค่าเมื่อเทียบกับเงินสกุลอื่น
ทำให้บริษัทอาจจะไม่ได้รับงานค่าบริการเครื่องแบบพนักงาน จากประเทศที่มีค่าเงินอ่อนลง

-การเปิดการค้าเสรี ทำให้มีจำนวนคู่แข่งและแข่งขันด้านราคามากขึ้น